Jamal Crawford

Aaron Jamal Crawford (sündinud 20. märtsil 1980 Seattle'is Washingtoni osariigis) on USA korvpallur, kes on korvpalliliigas NBA mänginud kokku 20 hooaega.

Karjäär
Crawfordi valis 2000. aasta NBA draftis kaheksandana Cleveland Cavaliers, kes vahetas ta kohe samal päeval edasi Chicago Bullsi. Enne NBA-sse suundumist mängis ta korvpalli kodulinnas Seattle'is Rainier Beachi keskkoolis ja Michigani ülikoolis.

Crawford on NBA karjääri jooksul esindanud koguni üheksat klubi: Chicago Bulls, New York Knicks, Golden State Warriors, Atlanta Hawks, Portland Trail Blazers, Los Angeles Clippers, Minnesota Timberwolves, Phoenix Suns ja Brooklyn Nets.

Auhinnad
 Kolm korda valitud NBA parimaks vahetusmängijaks (2010, 2014, 2016)
 NBA parima meeskonnakaaslase auhind (2018)

Rekordid
 Crawford on kõige enam neljapunktirünnakuid (four-point play ehk koos veaga tabatud kolmepunktivise) kirja saanud NBA mängija. Põhihooajal on see tal õnnestunud 55 korda, koos väljalangemismängudega 60 korda.
 Lisaks Crawfordile on NBA-s mänginud vähemalt 20 hooaega Vince Carter, Kevin Garnett, Dirk Nowitzki, Robert Parish, Kevin Willis, Kareem Abdul-Jabbar ja Kobe Bryant.
 Crawford on koos Lou Williamsiga parima vahetusmängija auhinna pälvinud rekordiliselt kolm korda.

 Välislingid 
 Jamal Crawford, NBA.com
 Jamal Crawford, Basketball-Reference.com

Kategooria:Ameerika Ühendriikide korvpallurid
Kategooria:Chicago Bullsi mängijad
Kategooria:Golden State Warriorsi mängijad
Kategooria:Atlanta Hawksi mängijad
Kategooria:Los Angeles Clippersi mängijad
Kategooria:Minnesota Timberwolvesi mängijad
Kategooria:Sündinud 1980